जमसं ने रोका हाइवा का परिचालन
अलकडीहा/भगतडीह | बस्ताकोलासे कतरास मोड़ होते हुए साइडिंग जाने वाली सभी हाइवा परिचालन को जमसं ने बुधवार से अनिश्चितकाल के बंद कर दिया। बस्ताकोला के क्षेत्रीय कार्यालय के समीप राजापुर परियेाजना जाने वाली रास्ते को झंडा लगाकर अवरूद्ध कर दिया गुरूवार को बैरियर लगा दिया जायेगा। इस मुद्दे पर जमसं के संयुक्त महामंत्री सिद्धार्थ गौतम उर्फ मनीष सिंह ने प्रेस वार्ता बुलाई। बताया कि एक माह पहले से जमसं इस मुद्दे पर आंदोलन कर रहा था। इस मामले को लेकर बस्ताकोला क्षेत्र के महाप्रबंधक से वार्ता भी हुई थी। संघ के नेता ने दूरभाष पर कई बार बात करने की कोशिश की। प्रबंधन को आगाह कर हाइवा परिचालन को जनहित में रोका गया है। दूसरे रास्ते परिचालन करने के लिए रास्ता भी दिखा दिया गया है। बस्ताकोला से कतरास मोड़ होते हुए हाइवा परिचालन से लोग परेशान रहते है। जनता की मांग पर जमसं ने इस तरह की कार्य किया है। इधर रास्ता रोके जाने के बाद प्रबंधन के हाथ पांव फूलने लगे है। वार्ता में योगेंद्र सिंह, प्रदीप सिन्हा, रूद्र प्रताप सिंह, अनिल नोनिया, रतिलाल निषाद, रिंकू शर्मा, जितेंद्र राजभर थे।
hin_Deva hin_Deva